ΓΡΑΠΤΗ ΕΡΩΤΗΣΗ E-0021/02

υποβολή: Graham Watson (ELDR) προς την Επιτροπή

(21 Ιανουαρίου 2002)

Θέμα: Κτηνιατρικά φάρμακα

Σύμφωνα με την προτεινόμενη τροποποίηση του Άρθρου 67, της οδηγίας 2001/82/ΕΚ(1) σχετικά με τα κτηνιατρικά φάρμακα, για τη χορήγηση των κτηνιατρικών φαρμάκων για αγροτικά ζώα και άλογα θα απαιτείται απαραιτήτως συνταγή.

Έχει προσκομίσει η Επιτροπή αποδείξεις για την αναποτελεσματικότητα του παρόντος κανονιστικού συστήματος του Ηνωμένου Βασιλείου σχετικά με τη διανομή φαρμάκων·

Παρομοίως, δύναται η Επιτροπή να αποδείξει τα οφέλη που θα έχει η τροποποίηση της ισχύουσας νομοθεσίας·

(1) ΕΕ L 311 της 28.11.2001, σελ. 1.

Απάντηση του κ. Liikanen εξ ονόματος της Επιτροπής

(21 Φεβρουαρίου 2002)

Η Επιτροπή επιθυμεί να παραπέμψει το αξιότιμο μέλος του Κοινοβουλίου στις απαντήσεις που δόθηκαν στις γραπτές ερωτήσεις E-2913/01 του κ. Bowe(1) και E-3323/01 του κ. Wyn(2).

Η Επιτροπή θα ήθελε να επαναλάβει ότι οι προτάσεις της για την τροποποίηση της κτηνιατρικής φαρμακευτικής νομοθεσίας αφορούν μεταξύ άλλων τις διατάξεις σχετικά με τη συνταγή, αλλά όχι εκείνες που σχετίζονται με τη διανομή. Το ερώτημα κατά πόσο ένα δεδομένο εθνικό σύστημα διανομής είναι ή όχι αποτελεσματικό, δεν έχει εξεταστεί στο πλαίσιο αυτό. Εντούτοις, η Επιτροπή εξετάζει εάν το ισχύον βρετανικό σύστημα, το οποίο ενδέχεται να προβλέπει τη χορήγηση σημαντικού αριθμού κτηνιατρικών φαρμάκων χωρίς συνταγή, συνάδει προς την ισχύουσα κοινοτική νομοθεσία, και ιδίως προς το άρθρο 67 της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου της 6ης Νοεμβρίου 2001 περί κοινοτικού κώδικος για τα κτηνιατρικά φάρμακα.

Η αντικατάσταση, στο προαναφερόμενο άρθρο, της ισχύουσας απαίτησης συνταγογράφησης όσον αφορά τα προϊόντα εκείνα για τα οποία πρέπει να ληφθούν ειδικές προφυλάξεις από τον κτηνίατρο ούτως ώστε να αποφευχθεί κάθε περιττός κίνδυνος για () τους καταναλωτές των τροφίμων που προέρχονται από ταποβαλλόμενα σε αγωγή ζώα με απαίτηση συνταγογράφησης για τη χορήγηση κτηνιατρικών φαρμάκων σε ζώα που προορίζονται για την παραγωγή τροφίμων αποσκοπεί στην πλήρη εναρμόνιση του νομικού καθεστώτος των εν λόγω κτηνιατρικών φαρμάκων στα κράτη μέλη. Επιπλέον, η τροποποίηση αυτή θα συμπλήρωνε το κοινοτικό νομικό πλαίσιο, παρέχοντας επίσης ένα πλήρες πλαίσιο για την ανιχνευσιμότητα και την τήρηση μητρώων σχετικά με τη συνταγογράφηση, τη διανομή και την τελική χρήση των κτηνιατρικών φαρμάκων για ζώα που προορίζονται για την παραγωγή τροφίμων. Η απαίτηση αυτή ευθυγραμμίζεται με τις ισχύουσες διατάξεις της οδηγίας 96/23/ΕΚ του Συμβουλίου της 29ης Απριλίου 1996 περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(3), και ιδίως με το άρθρο 10 της εν λόγω οδηγίας, και είναι επίσης σύμφωνη με τον προσδιορισμό των ευθυνών σε περίπτωση ακατάλληλης χρήσης φαρμακευτικών προϊόντων. Κύριος στόχος της τροποποίησης αυτής είναι η διασφάλιση της προστασίας των καταναλωτών σε συνδυασμό με το μέγιστο όφελος για τηνγεία και τις συνθήκες διαβίωσης των ζώων.

(1) ΕΕ C 93 E της 18.4.2002, σελ. 209.

(2) ΕΕ C 115 E της 16.5.2002, σελ. 253.

(3) ΕΕ L 125 της 23.5.1996.